Държавен вестник, бр. 2, 2015 г., стр. 27

БРОЙ  2	
Д Ъ Р Ж А В Е Н  В Е С Т Н И К 	
СТР.  27  
ти, включително Международния стандарт за 
защита на личния живот и личните данни, и в 
съответствие с приложимите закони Антидо-
пинговият център може да събира, съхранява, 
обработва или разкрива лична информация 
относно спортисти или други лица.
Г л а в а  с е д м а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 95. (1) На лицензираната спортна ор-
ганизация, допуснала нарушение на чл. 12, 
ал. 2, се налага наказанието по чл. 65, ал. 4 от 
Закона за физическото възпитание и спорта, 
както следва:
1. имуществена санкция в размер 1000 лв., 
ако на картотекиран от нея спортист или 
длъжностно лице в администрирания от нея 
спорт е наложено наказание за нарушение 
на антидопинговите правила по чл. 6, ал. 2;
2. имуществена санкция в размер 2000 лв., 
ако до две години от налагане на санкцията 
по т. 1 на картотекиран от нея спортист или 
длъжностно лице в администрирания от нея 
спорт е наложено наказание за нарушение 
на антидопинговите правила по чл. 6, ал. 2, 
което за организацията се явява второ;
3. имуществена санкция в размер 3000 лв., 
ако до две години от налагане на санкцията 
по т. 1 на картотекиран от нея спортист или 
длъжностно лице в администрирания от нея 
спорт е наложено наказание за нарушение 
на антидопинговите правила по чл. 6, ал. 2, 
което за организацията се явява трето или 
следващо.
(2) В случая по ал. 1, т. 3 министърът на 
младежта и спорта може да отнеме лицензи-
ята на лицензираната спортна организация.
Чл. 96. Актовете за установяване на адми-
нистративните нарушения по чл. 95 се съставят 
от определени от министъра на младежта и 
спорта длъжностни лица, а наказателните 
постановления се издават от министъра на 
младежта и спорта.
Чл. 97. Изпълнителният директор на Ан-
тидопинговия център предлага на министъра 
на младежта и спорта спиране за срок до 6 
месеца или прекратяване финансирането на 
лицензирана спортна организация, когато 
съответната организация:
1. не изпълни задължението си по чл. 5;
2. не представи информация по чл. 10, ал. 4;
3. не изпълни влязло в сила решение за 
наказване на спортист или друго лице по реда 
на наредбата;
4. не предприема мерки срещу използването 
на допинг и това е довело до нарушения от 
картотекирани от нея спортисти или длъж-
ностни лица в администрирания от нея спорт;
5. в случай че се явява организатор на със-
тезание и/или спортна проява, не изпълнява 
задължението си по чл. 19;
6. не спазва антидопинговите правила или 
при поискване от изпълнителния директор на 
Антидопинговия център не представи приети 
свои антидопингови правила по чл. 12, ал. 1.
Чл. 98. Длъжностно лице от състава на 
Антидопинговия център и антидопинговите 
екипи, което не изпълни свое задължение, 
произтичащо от наредбата, носи администра-
тивнонаказателна отговорност съгласно чл. 32 
от Закона за административните нарушения 
и наказания.
Чл. 99. (1) Актовете за установяване на 
нарушенията по чл. 98 се съставят от изпъл-
нителния директор на Антидопинговия център, 
а наказателните постановления се издават от 
министъра на младежта и спорта.
(2) Актовете за установяване на наруше-
ния, извършени от изпълнителния директор 
на Антидопинговия център, се съставят от 
ръководителя на Инспектората по чл. 46 от 
Закона за администрацията на Министерство-
то на младежта и спорта, а наказателните 
постановления се издават от министъра на 
младежта и спорта.
(3) Съставянето на актовете, издаването, 
обжалването и изпълнението на наказателните 
постановления по наредбата се извършват по 
реда на Закона за административните нару-
шения и наказания.
Чл. 100. Финансови санкции на спортисти 
могат да бъдат налагани само в случаите, 
когато вече е бил наложен максималният 
период на лишаване от състезателни права. 
Възстановяване на разходите или изплащането 
на финансова санкция не могат да се считат 
за основание за намаляване на периода на 
лишаване от права или друга санкция съ-
гласно Кодекса.
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „АДАМС“ е интернет базирано пособие 
за управление на база данни, което служи за 
въвеждане, съхраняване, обмен и докладване 
на данни и е създадено, за да подпомага за-
интересованите страни и САА при осъщест-
вяването на техните антидопингови операции 
в съответствие с нормативните актове за 
защита на данните.
2. „Антидопингова организация“ е подпи-
сала страна, която отговаря за приемането 
на правила за иницииране, прилагане или 
привеждане в действие на частите от проце-
дурата по допингов контрол. Това определение 
включва организации, като Международния 
олимпийски комитет, Международния пара-
олимпийски комитет, други организации за 
спортни прояви от най-висок ранг, които при 
провеждането им извършват тестване, САА, 
международните спортни организации (т.е. 
международни федерации) и националните 
антидопингови организации.